open-index/open-wikipedia-markdown huggingface dataset:
דייוויד קופרפילד (סרט, 2000)

**דייוויד קופרפילד** (באנגלית: David Copperfield) הוא סרט טלוויזיה משנת 2000 בהפקה אמריקאית ואירית, עיבוד לרומן "דייוויד קופרפילד" מאת צ'ארלס דיקנס. צילומי הסרט נערכו באירלנד והוא שודר ב-10 וב-11 בדצמבר 2000 בערוץ הטלוויזיה TNT כהפקה של הולמרק אנטרטיינמנט.

העלילה נאמנה למדי למקור הספרותי, למרות שבסרט מערכת היחסים שבין סטירפורת' ואמילי והקשרים עם בני משפחת פגוטי אינם נראים כמעט על המסך, בדומה לעיבוד של הספר משנת 1935. כמו כן סצנת "הסערה" המפורסמת הושמטה לחלוטין. הסרט שם דגש על קו עלילה אחר שבו מופיעים האח והאחות לבת מורדסטון לאורך כל הסיפור, כך שדייוויד מתענה מנוכחותם כמעט כל חייו. לקראת הסוף הוא מתעמת איתם בסצנה שאינה לקוחה מתוך הרומן. קווי עלילה אחרים הפכו לפשוטים יותר מאשר בספר כמו למשל, המעילה המורכבת והערמומית שמתכנן אוריה היפ ברומן הופכת בסרט לגנבה פשוטה של יהלומים. עם זאת, בסרט מודגשת מערכת היחסים שבית דייוויד, אגנס ואוריה היפ יותר מאשר בעיבודים הקודמים.

הסרט התקבל באהדה אצל הצופים והמבקרים גם יחד. ב-IMDb זכה הסרט ל-7 כוכבים (מתוך 10), למרות שחלק מהצופים לא אהבו את הסטיות מהעלילה המקורית, מבקרים אחדים תיארו את הופעתו של יו דאנסי כחלשה. ביקורת רבה נבעה מהבחירה של השחקנים האמריקאים סאלי פילד ומייקל ריצ'רדס כבטסי טרוטווד ווילקינס מיקובר בהתאמה. סאלי פילדס לוהקה לתפקיד ברגע האחרון כמחליפה לאנג'לה לאנסברי.

## צוות השחקנים
* יו דנסי - דייוויד קופרפילד 
* מקס דולבי - דייוויד קופרפילד הצעיר
* סאלי פילד - בטסי טרוטווד
* מייקל ריצ'רדס - וילקינס מיקובר
* פול בטאני - ג'יימס סטירפורת'
* איילין אטקינס - ג'יין מורדסטון
* אנתוני אנדרוס - אדוארד מורדסטון
* פרק מק'קסקר - אוריה היפ
* אמילי המילטון - אגנס ויקפילד
* אדוארד הרדוויק - מר ויקפילד
* ג'וליה קוקס - דורה ספנלו
* אוליבר פורד דייוויס - מר ג'ורקינס
* נייג'ל דוונפורט - דן פגוטי
* ג'ודי קורנוול - קלרה פגוטי
* פרדי ג'ונס - בארקיס
* שרה פארוקי - אמילי
* אנה מגוויר - אמילי הצעירה
* דאדלי סאטון - מר דיק
* שרה סמארט - קלרה קופרפילד
* סיימון דילייני - תומאס טראדיס
* פיטר וודתרופ - מר קריקל
* טרנס אור - טונגאי
* לזלי מנוויל - גברת מיקובר

## קישורים חיצוניים
* 

קטגוריה:סרטים אמריקאיים
קטגוריה:סרטים המבוססים על דייוויד קופרפילד
קטגוריה:סרטי 2000
אגוחצרטופס

**אגוחצרטופס** (שם מדעי: *Agujaceratops*) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש השם הוא "פנים בעלי קרניים מאגוחה". האגוחצרטופס חי בקרטיקון העליון כ-77 מיליון שנה לפני זמננו בדרום אמריקה הצפונית במה שהיום הוא טקסס. אגוחצרטופס דינוזאור צמחוני הולך על ארבע. כמו שאר הצרטופסיים בתת-המשפחה Chasmosaurinae היה בעל עטרה ארוכה בחלק האחורי של הגולגולת (אם כי הייתה קצרה יותר מזו של כסמוזאוריים כגון פנטצרטופס), ו-3 קרניים: 2 קרניים ארוכות מעל אזור הגבות וקרן קצרה מעל האף. אורכו היה 7 מטר ומשקלו היה כשל קרנף.

הוא נתגלה במקור ב-1938 במצע מאובנים בתצורת אגוחה שבפארק הלאומי ביג בנד שבטקסס, בחפירות שערך ויליאם סטריין. בשנת 1989 חקר להמן את המאובנים האלה וסיווג אותם כ-*Chasmosaurus mariscalensis*, מין של כסמוזאורוס. ב-2006 בעקבות מחקר שערכו לוקאס, סאליבן והאנט, הוא סווג מחדש והוכרז כסוג טקסונומי חדש: *Agujaceratops mariscalensis*. הוא חי כ-77 מיליון שנה לפני זמננו וכנראה היה אב קדמון של פנטצרטופס ודינוזאורים כסמוזאוריים אחרים מאזור טקסס.


קובץ:Agujaceratops.jpg|איור שלד של אגוחצרטופס
קובץ:Agujaceratops BW.jpg|שחזור של אגוחצרטופס
קובץ:Agujaceratops-Triebold-800px.png|שלד של אגוחצרטופס צעיר


## קישורים חיצוניים

## הערות שוליים

קטגוריה:כסמוזאורים
תיראופורה

**תיראופורה** (שם מדעי: Thyreophora) היא תת-סדרה של דינוזאורים בעלי אגן דמוי עוף שאופיינו במעין מעטה של שריון גרמי על גופם. כולם היו אוכלי צמחים הולכים על ארבע. הדינוזאורים המפורסמים ביותר בה הם הסטגוזאורוס שחי בתור היורה והיה בעל שורת לוחיות עצם על גבו, ואנקילוזאורוס מתור הקרטיקון שרוב גופו היה מכוסה בשריון עצם המורכב מאוסטאודרמים ודוקרני עצם. פירוש השם "תיראופורה" ביוונית עתיקה הוא "נושאי מגן" המרמז על השריון אותו נושאים דינוזאורים אלה.

## מיון
*קבוצה **תיראופורה** (Thyreophora)
::::*סוג אמאוזאורוס (*Emausaurus*)
::::*סוג Laquintasaura*?
::::*סוג [[יושיזאורוס]] (*Yuxisaurus*)
::::*סוג [[סקוטלוזאורוס]] (*Scutellosaurus*)
::::*סוג [[טטיזאורוס]] (*Tatisaurus*)?
::::*סוג [[ג'קאפיל]] (*Jakapil*)?
**קבוצה *'Thyreophoroidea**
*** משפחה [[סקדילוזאוריים]] (Scelidosauridae ; יש מחלוקת האם שייכת לאינפרא-סדרה אנקילוזאוריה או שהיא מהווה אב קדמון שלה)
***קבוצה **Eurypoda*'
**** אינפרא-סדרה [[אנקילוזאוריה]] (Ankylosauria)
***** סוג [[ספיקומלוס]] (*Spicomellus'')
***** משפחה נודוזאוריים (Nodosauridae)
***** משפחה אנקילוזאוריים (Ankylosauridae)
****אינפרא-סדרה סטגוזאוריה (Stegosauria)
***** משפחה הואיאנגוזאוריים (Huayangosauridae)
***** משפחה סטגוזאוריים (Stegosauridae)

## התפתחות
הדינוזאורים הראשונים בסדרת תיראופורה הופיעו כבר בראשית תור היורה (גאולוגיה) והגיעו לשיאם ביורה המאוחרת, כאשר סדרת הסטגוזאוריה כללה מינים רבים שהתפשטו בכל חלקי העולם. הם היו אוכלי צמחים בינוניים עד גדולים והשריון שלהם כלל לחיות עצם, ולעיתים גם דוקרנים, על הגב ולעיתים גם על הכתפיים. זנבם לרוב היה מצויד ב"תגומייזר" - דוקרני עצם מצופים בקרטין ששימשו כנשק להגנה עצמית מפני טורפים. בתחילת הקרטיקון נכחדו הסטגוזאורים ובמקומם הופיעו האנקילוזאורים - דינוזאורים משוריינים בינוניים-גדולים שכל חלק גופם העליון כוסה בשריון אוסטאודרמים ולעיתים גם בדוקרני עצם. במינים המאוחרים של הסדרה, במשפחת האנקילוזאוריים, הם היו גם מצוידים באלת עצם כבדה בזנב ששימשה כנשק להגנה עצמית. אף שהם היו ממוגנים היטב הם לא היו נפוצים במספרים גדולים. הם שרדו עד סוף הקרטיקון, אז הוכחדו עם יתר הדינוזאורים בהכחדת הקרטיקון.

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1915
קטגוריה:טקסונים שתוארו בידי פרנץ נופצ'ה
קטגוריה:מאובני טקסונים שתוארו ב-1915
משה מורג

**משה מורג** (נולד ב-21 בנובמבר 1945) הוא קצין צה"ל בדימוס בדרגת תת-אלוף, כיהן כראש להק כוח האדם בחיל האוויר הישראלי. לאחר שחרורו כיהן כמנכ"ל החברה לפיתוח קיסריה, מנכ"ל חברת מירלנד ומנכ"ל חברת מבני תעשייה.

## ביוגרפיה
מורג נולד ברמת גן ולמד בבית הספר אליאנס בתל אביב. התגייס לצה"ל ב-1963, עבר קורס מ"כים ושימש מדריך בבית הספר הטכני של חיל האוויר. לאחר מכן יצא לקורס קצינים ומילא שורת תפקידים כקצין שלישות בחיל האוויר, בהם שליש טייסת 113, מפקד טייסת מנהלה בשדה דב, מפקד טייסת מנהלה בבסיס חצרים וראש מחלקת פרט במטה חיל האוויר. בהמשך כיהן כראש מחלקת פרט באגף כוח האדם, ב-1985 מונה לראש להק כוח האדם בחיל האוויר תפקיד בו כיהן עד 1990. במהלך שני תפקידיו האחרונים קידם יוזמה להקמת יישוב למשרתי הקבע והיה אחראי על הפרויקט שיצא לפועל בהקמת היישוב רעות, היה ממייסדי עמותת חיל האוויר.

לאחר שחרורו משירות הקבע מונה למנכ"ל החברה לפיתוח קיסריה ומילא תפקיד זה עד 1994. הוא כיהן במגוון תפקידים בקבוצת הנדל"ן של אליעזר פישמן בהם מנכ"ל חברת מבני תעשייה, מחברות הנדל"ן הגדולות במשק, בשנים עד 1994 עד 2007 ומשנת 2010 עד סוף 2013 ומנכ"ל חברת מירלנד מ-2007 עד 2010.

מורג בעל תואר ראשון בכלכלה ומדעי המדינה מאוניברסיטת תל אביב ותואר שני במנהל עסקים מאוניברסיטת תל אביב (1982). הוא מכהן בהתנדבות כיו"ר הנהלת היכל התרבות ושימש כיו"ר דירקטוריון בית הספר אליאנס.

## קישורים חיצוניים
* 
* משה מורג באתר duns100
* 

## הערות שוליים

קטגוריה:ראשי להק כוח אדם
קטגוריה:מנכ"לים יוצאי שירות קבע בצה"ל
קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב
קטגוריה:תתי-אלופים בחיל האוויר
קטגוריה:ישראלים שנולדו ב-1945
קואווילצרטופס

**קואווילצרטופס** (שם מדעי: *Coahuilaceratops*) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש השם הוא "פנים בעלי קרניים מקואווילה". הקואווילצרטופס חי בקרטיקון העליון כ-80-72 מיליון שנה לפני זמננו במרכז אמריקה והתגלה במקסיקו. אגוחצרטופס דינוזאור צמחוני הולך על ארבע. כמו שאר הצרטופסיים בתת-המשפחה כסמוזאורים היה בעל עטרה ארוכה בחלק האחורי של הגולגולת ו-3 קרניים: 2 קרניים ארוכות מעל אזור הגבות וקרן קצרה מעל האף. קרני הגבה שלו היו כנראה הקרניים הגדולות ביותר בעולם החי והתחרו באלה של טריצרטופס: לפי ההערכה אורכן היה 120 ס"מ, והן היו ארוכות, עבות ומעוקלות. אורכו היה 8 מטר ומשקלו היה כשל קרנף, כלומר: כ-4 טון.

הוא נתגלה במקור ב-2008 בקואווילה שבמקסיקו ותואר על ידי קבוצת פלאונטולוגים ב-2010, אז הוכרז כסוג טקסונומי חדש.


File:Coahuilaceratops NT.jpg|איור המשחזר קואווילצרטופס חי. 
קובץ:Coahuilaceratops sketon.jpg|שחזור חלקי מהשלד


## קישורים חיצוניים

* 
* 

## הערות שוליים

קטגוריה:כסמוזאורים
קטגוריה:מקסיקו: מאובנים
קטגוריה:טקסונים שתוארו בידי סקוט ד. סאמפסון
קטגוריה:מאובני טקסונים שתוארו ב-2010
מסיבת דמואים

[ממוזער|מסיבת הדמואים ה[גרמנית "Breakpoint" שנערכה ב-2005]]
[ממוזער|מסיבת הדמואים והגיימינג "Assembly" ב[פינלנד, 2004]]
**מסיבת דמואים** (**Demoparty**) הוא אירוע המפגיש אמנים, מתכנתים וחובבי מחשבים, אשר במסגרתו נערכות תחרויות שונות בהן קבוצות של משתתפים מנסות להפיק את קטעי המולטימדיה (המכונים "דמואים") עם הגרפיקה הממוחשבת הטובה ביותר והפסקול הטוב ביותר.

מסיבת דמואים טיפוסית נערכת לרוב פעם בשנה באולמות גדולים (בדרך כלל באולם ספורט) והיא נמשכת בדרך כלל במשך כל סוף השבוע ללא הפסקה. מרבית הדמואים אשר נוצרים על ידי הקבוצות השונות, לפחות במקרה של תחרויות מסיבות הדמואים הגדולות ביותר, מוצגות לכל המבקרים באירוע במהלך שעות הלילה, באמצעות מקרן וידאו ורמקולים גדולים.

המשתתפים במסיבות הדמואים בדרך כלל מביאים לאירוע את המחשבים שלהם, בעוד שמארגני האירוע דואגים לשכור את האולם שבו נערך האירוע ולספק למשתתפים באירוע שולחנות, חיבור לחשמל וחיבור לאינטרנט.

מרבית מסיבות הדמואים הן קטנות יחסית; מספר המבקרים בהן בדרך כלל נע בין מספר עשרות לכמה מאות. לאירועי מסיבות הדמואים הגדולות ביותר בעולם מגיעים לרוב אלפי מבקרים.

## קישורים חיצוניים

* Demoparty, מידע על מסיבות דמואים בעולם

קטגוריה:גרפיקת תלת-ממד
היינריך שנפלד

**היינריך שנפלד** (בגרמנית: **Heinrich Schönfeld**; 3 באוגוסט 1900 – 3 בספטמבר 1976), המכונה גם **בֶּפּוֹ** (**Beppo**), היה כדורגלן מקצועני ומאמן כדורגל יהודי יליד האימפריה האוסטרו-הונגרית. שיחק באוסטריה, באיטליה ובארצות הברית.

## קורות חיים

שנפלד נולד בקלוז'-נאפוקה שבאימפריה האוסטרו-הונגרית (כיום ברומניה). הוא נקרא על שמו של הצייר יוהאן היינריך שנפלד. הוא התחיל את הקריירה שלו ככדורגלן מקצועני בתפקיד שוער וכבר בגיל 16 שיחק במועדון הווינאי SpC Rudolfshügel. ב-1921 שינה מקום ותפקיד, עבר לאיטליה, למועדון Sportclub Merano, שם שיחק שתי עונות כחלוץ. משם עבר כעבור שנתיים למועדון טורינו (1924-1926), שבו היה ה-Capocannoniere (מלך השערים של הליגה העליונה) עם 22 שערים. הוא שיחק עונה אחת באינטר מילאנו ולאחר מכן עבר להכח וינה, ואיתה הגיע לטורניר בארצות הברית. הוא היה בין שחקני הכח שהחליטו להתמקם שם והצטרפו למועדונים מקומיים. שנפלד הצטרף ל-Brooklyn Wanderers, אך לאחר עונה אחת בלבד שב להכח וינה, אך גם כאן נשאר רק עונה אחת, אחריה שב לארצות הברית, שם סיים את הקריירה שלו ככדורגלן מקצועני עם עונה אחת בהכוח ברוקלין ועונה אחת בהכוח ניו-יורק.

בשנת 1930, שנפלד, שסיים כבר את קריירת המשחק שלו, חזר לאירופה והתחיל לאמן את טרפאני קלצ'ו, ששיחקה בליגה הרביעית (הליגה הלא מקצוענית הגבוהה ביותר באיטליה והחמישית בדירוג כללי). הוא העלה את הקבוצה לליגה גבוהה יותר, השלישית בחשיבותה באיטליה. אף שהתחיל בתור מאמן, ירד גם למגרש ושיחק במדי הקבוצה.

לאחר מכן, אימן את קאטאנזארו (Unione Sportiva Catanzaro), אך נאלץ לפרוש מתפקידו ולעזוב את איטליה בגלל חוקי עבודה פשיסטיים שאסרו על זרים לעבוד באיטליה.

לאחר מלחמת העולם השנייה, החל משנת 1950, אימן את קבוצת החובבנים "הכח האליין" (Hakoah Hallein), שהורכבה מפליטים שהתקבצו בעיר האליין ובסביבתה, באוסטריה). בשנת 1954 נסגר המועדון, לאחר התפזרות הפליטים.

## קישורים חיצוניים

* Schonfeld. Il capocanoniere 
* מאמנים וכדורגלנים רומנים באיטליה 
* "הסקורר היהודי הראשון", הביוגרפיה על חייו של היינריך שנפלד

## הערות שוליים

קטגוריה:כדורגלנים יהודים
קטגוריה:כדורגלני טורינו
קטגוריה:כדורגלני אינטר מילאנו
קטגוריה:כדורגלני הכח וינה
קטגוריה:מאמני כדורגל אוסטרים
קטגוריה:שוערי כדורגל אוסטרים
קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:מאמני כדורגל יהודים
קטגוריה:שוערי כדורגל יהודים
קטגוריה:חלוצי כדורגל יהודים
קטגוריה:מאמני קטנזארו
קטגוריה:יהודים אוסטרו-הונגרים
קטגוריה:ילידי 1900
קטגוריה:נפטרים ב-1976
לורן קרפנטר

**לורן קרפנטר** (באנגלית: **Loren Carpenter**; 7 בפברואר 1947 - 21 בדצמבר 2025) היה חוקר ומפתח אמריקאי בתחום הגרפיקה הממוחשבת, מייסד-שותף והמדען הראשי של אולפני האנימציה הממוחשבת "פיקסאר". נודע בעיקר כממציא-שותף של האלגוריתם Reyes rendering וכאחד מכותבי תוכנת PhotoRealistic RenderMan ליצירת תמונות ממודלים באמצעים ממוחשבים בכל סרטי הקולנוע של פיקסאר. לאחר רכישת פיקסאר על ידי חברת וולט דיסני ב-2006, הפך קרפנטר למדען-חוקר בכיר בחברת דיסני. הוא פרש לגמלאות בראשית שנת 2014.

## חייו
קרפנטר נולד בברייטון, מישיגן. ב-1967 החל לעבוד בתחום המחשבים בחברת התעופה בואינג בסיאטל. במקביל סיים תואר ראשון במתמטיקה (1974) ותואר שני במדעי המחשב (1976) באוניברסיטת וושינגטון. בעבודתו עסק בשימושי טכנולוגיית מחשבים לשיפור תהליכי עיצוב מכניים בבואינג, שעדיין בוצעו בתקופה זו בצורה ידנית על נייר.

ב-1980, בכנס SIGGRAPH שעסק בגרפיקת מחשבים, הציג קרפנטר את "Vol Libre", סרטון בן שתי דקות שנוצר באמצעות מחשב. בעקבות זאת הוזמן לעבוד במחלקת המחשבים בחברת "לוקספילם" של ג'ורג' לוקאס, שבהמשך הפכה ל"פיקסאר". בתחילת עבודתו בחברה עבד קרפנטר על סצנת "אפקט בראשית" בסרט "סטאר טרק 2" (1982), שבה יצר מודל ממוחשב של כוכב לכת.

קרפנטר יסד עם אשתו רייצ'ל את חברת "סינמטריקס", החוקרת השתתפות אינטראקטיבית של קהל באמצעות מחשב.

קרפנטר נפטר ב-21 בדצמבר 2025. הותיר אחריו אישה, רייצ'ל, ובן.

## קישורים חיצוניים

* לורן קרפנטר, באתר החברה שהקים "סינמטריקס"
* Perry, Tekla (2001). And the Oscar Goes To... Loren Carpenter. IEEE Spectrum
* Amidi, Amid (2014). The Man Who Invented the Name Pixar Retired Yesterday. Cartoon Brew

קטגוריה:מתכנתים אמריקאים
קטגוריה:אמריקאים בתעשיית המחשבים
קטגוריה:דיסני: אישים
קטגוריה:אנשי פיקסאר
קטגוריה:אמריקאים שנולדו ב-1947
קטגוריה:אמריקאים שנפטרו ב-2025
יהודה וינשטיין (סייף)

**יהודה וינשטיין** (נולד ב-11 במרץ 1955) הוא סייף ישראלי, שהתחרה בסגנון רומח, ייצג את ישראל באולימפיאדת מינכן (1972) והיה מניצולי טבח הספורטאים הישראלים. בשירותו הצבאי היה טייס קרב בחיל האוויר הישראלי.

## ביוגרפיה
וינשטיין גדל בראש פינה ולמד בבית הספר התיכון בצפת. היה חבר בנעוריו באגודות הספורט של הפועל ראש פינה והפועל צפת, זכה באליפות ישראל בנוער בסגנון רומח ב-1969 וייצג את ישראל באליפות העולם בסיף לבוגרים, בה העפיל לשלב שמינית הגמר, ובאליפות העולם לנוער, בה הגיע עד שלב חצי הגמר.

הוא היה צעיר הספורטאים במשלחת הישראלית לאולימפיאדת מינכן, בסיבוב הראשון של התחרות רשם שני ניצחונות ושלושה הפסדים והעפיל לשלב שמינית הגמר, בו הפסיד בכל 5 הקרבות. וינשטיין נשאר בימים הבאים בכפר האולימפי, ושהה בביתן יחד עם חברו לחדר הסייף דן אלון ושני הקלעים הנרי הרשקוביץ וזליג שטרוך. במהלך מתקפת המחבלים על המשלחת הישראלית, הצליח וינשטיין לחמוק מחדרו והוביל את הדרך לשלושת חבריו למשלחת.

ב-1973 זכה באליפות ישראל בסיף ובאותה שנה זכה במדליית זהב במכביה התשיעית. קריירת הסיוף הרציפה שלו הסתיימה בעקבות שירותו הצבאי. למרות זאת, לקראת המכביה העשירית ובמהלך שירותו כמדריך טיסה בבית הספר לטיסה בחצרים חזר להתאמן וזכה גם במכביה העשירית בשתי מדליות זהב, ביחידים ובקבוצתי.

לצה"ל התגייס כספורטאי מצטיין, במהלך מלחמת יום הכיפורים שירת בבסיס חימוש ולאחר מכן סיים קורס אפסנאים טכניים. בשלב זה התנדב לקורס טיס אותו סיים במגמת קרב. הוא לא סיים את הכשרתו בקורס האימון המתקדם ונשלח לשרת כטייס בטייסת קלה. הוא שב לקורס האימון המתקדם וסיים אותו בהצטיינות. כטייס קרב טס על מטוסי A-4 סקייהוק, F-4 פנטום        ו-F-16 נץ. את טבילת האש שלו עשה לפני מלחמת לבנון הראשונה בהפצצת מתקני מחבלים בלבנון, במלחמת לבנון השתתף בגיחות תקיפה וצילום. בהמשך הקריירה הצבאית שירת כסגן מפקד טייסת מטוסי פנטום וכראש ענף היסטוריה בחיל האוויר בדרגת סגן-אלוף בשנים 1994 עד 1996. לאחר שירותו הצבאי היה לטייס בחברת ארקיע ובמהלך עבודתו בחברה מונה לקברניט במטוסי DH-7, ATR-72, B-757 ו-Airbus 321neo. כמו כן ביצע בחברת ארקיע מספר תפקידי ניהול כטייס ראשי של צי מטוסי הטורבו-פרופ, טייס ראשי של צי מטוסי הסילון וכן כיהן כסמנכ"ל מבצעים של חברת ארקיע במהלך השנים 2017 עד 2021.

## לקריאה נוספת
* 

## קישורים חיצוניים

* 

## הערות שוליים

קטגוריה:סייפים ישראלים
קטגוריה:סייפים אולימפיים ישראלים
קטגוריה:טייסי חיל האוויר הישראלי
קטגוריה:סגני-אלופים בחיל האוויר
קטגוריה:טייסי ארקיע
קטגוריה:אלופי המכביה: סייפים
קטגוריה:משתתפים ישראלים באולימפיאדת מינכן (1972)
קטגוריה:ישראלים שנולדו ב-1955
אליפות וימבלדון 1878

** אליפות וימבלדון 1878** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-15 ביולי והסתיימה ב-20 ביולי.

בתחרות השתתפו 35 ספורטאים בריטים שהתחרו בהתאם לכללים שפורסמו על ידי מועדון קריקט של לונדון (Marylebone Cricket Club) תוך שינויים שבוצעו לאחר סיום אליפות וימבלדון 1877.

## התחרות
התחרות נערכה ב-2 שלבים. בשלב הראשון 34 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני נערך משחק בין המנצח של השלב הראשון לבין האלוף-משנה שעברה.

כול המשתתפים חולקו ל-3 קבוצות (16, 6 ו-12 ספורטאים).מנצחי הקבוצה הראשונה והשנייה נפגשו בחצי גמר ומנצח הקבוצה השלישית הגיע ישירות למשחק הגמר.

המנצח של השלב הראשון היה ספורטאי בריטי פרנק חאדו שניצח את לסטוק רוברט אסקין הסקוטי ב-3 מערכות. במשחק בין ספנסר גור לבין פרנק חאדו, חאדו ניצח ב-3 מערכות וזכה באליפות. במשחק הגמר היו כ-700 צופים. משחק הגמר היה המשחק ה-6 של חאדו באליפות.

לאחר זכייה בתחרות חאדו לא השתתף יותר בתחרויות טניס, והגיע לווימבלדון רק כעבור 50 שנים לקבלת מדליה מיוחדת.

## קישורים חיצוניים
* האתר הרשמי של אליפות וימבלדון
* תוצאות משחקי האליפות

קטגוריה:אליפויות וימבלדון
קטגוריה:1878 בספורט
פרדיננד הראשון, קיסר אוסטריה

**פרדיננד הראשון** (**Ferdinand I**, 19 באפריל 1793 - 29 ביוני 1875) היה קיסר אוסטריה, נשיא הקונפדרציה הגרמנית, מלך הונגריה ובוהמיה בין השנים 1835–1848.

## ביוגרפיה
פרדיננד נולד בווינה ב-19 באפריל 1793, לפרנץ השני, קיסר האימפריה הרומית הקדושה ומריה תרזה מנאפולי וסיציליה, בתם של פרננדו הראשון, מלך שתי הסיציליות ומריה קרולינה מאוסטריה. בשל היות הוריו בני דודים כפולים, היה פרדיננד רפה שכל ובעל פגמים נוירולוגים, אפילפסיה ופגמים בדיבור, למרות כל זאת הוא ישב בבגרותו בישיבות מועצת המדינה כדי להכינו לתפקידו העתידי כקיסר. בשנת 1830 התחתן פרדיננד עם מריה אנה מסבויה, בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה, אולם רופא החצר טען כי אין זה סביר שפרדיננד יוכל לממש את הנישואים, עקב בעיותיו הרבות.

בשנת 1835 מת אביו פרנץ הראשון, קיסר אוסטריה, ופרדיננד עלה במקומו לשלטון. למרות שפרדיננד לא הוכרז כנכה או כשוטה במהלך כהונתו המדינה נשלטה בעיקר על ידי ראש ממשלת אוסטריה דאז, הנסיך מטרניך.

[שמאל|ממוזער|250px|תצלום של פרדיננד הקשיש ב[שנות ה-60 של המאה ה-19]] בשנת 1848 ויתר פרדיננד על תאריו המלכותיים במהלך אביב העמים, ואחיינו פרנץ יוזף עלה לשלטון במקומו, ושלט במהלך 68 השנים הבאות. ב-29 ביוני 1875 מת פרדיננד בפראג, ונקבר בקריפטה המלכותית בווינה.

## אילן יוחסין

## קישורים חיצוניים

* 
* 
* 

* על פרדיננד הראשון ותקופת מלכותו

קטגוריה:אבירי מסדר גיזת הזהב
קטגוריה:אצולה אוסטרית
קטגוריה:מלכי בוהמיה
קטגוריה:אביב העמים: אישים
קטגוריה:קיסרי אוסטריה
קטגוריה:ילידי 1793
קטגוריה:גרמנים שנפטרו ב-1875
טחנת הקמח היהודית בבאר שבע

**טחנת הקמח היהודית בבאר שבע** היא טחנת קמח שפעלה בבאר שבע.

## היסטוריה
טחנת הקמח היהודית בבאר שבע הוקמה על ידי יעקב גורדון ומאיר שיינדרוביץ מרח' קק"ל ועד רח' טרומפלדור בשנת 1902 . לאורך שנים ארוכות היה זה המבנה היחיד שהיה בבעלות יהודים והטחנה היהודית הממוכנת היחידה בכל הנגב. במשך 27 שנים שימשה הטחנה מרכז לכל היהודים שעברו באזור. בטחנה היו מארחים יהודים ומסייעים לאלו שבצרה. בשנת 1916 אף הוקם בחצר הטחנה בית כנסת. בשנות ה-20 היה ענף טחנות הקמח המכניס ביותר בעיר. פעלו בה שלוש טחנות שעבדו בהם כ-20 איש, וההכנסה השנתית שלהם עלתה על סך ההכנסות של שאר העסקים גם יחד.

## הכיבוש הבריטי ותוצאותיו
לאחר הכיבוש הבריטי שימש גורדון נציג הקהילה היהודית הקטנה אל מול השלטון הבריטי. הטחנה נעזבה לאחר מאורעות 1929 בעת הפרעות ביהודי חברון ועזה, הקיץ הקץ גם על קהילת יהודי באר שבע, שמרכזה היה בחצר טחנת הקמח. בעלי הטחנה נוכחו לדעת, שגם אם ישובו לעיר, יחיו בה כמיעוט בלתי מוגן בלב אוכלוסייה עוינת. הם הגיעו למסקנה, שאין להם מנוס אלא לחסל את רכושם ולעזוב את העיר לצמיתות. גורדון שהיה לאחרון היהודים בבאר שבע, הוכרח למכור את הטחנה למתחרהו הערבי-חאג' עיסאי ב-1930. חאג' עיסאי הצליח לרכוש את הקרקע עם הטחנה, הבאר והמבנים האחרים במחירי מציאה והקים מסגד בסמוך.

## לקריאה נוספת
* ביגר ג. ואחרים, 1991, באר שבע ואתריה, הוצאת ספרים אריאל, ירושלים, עמודים 110-111.

## הערות שוליים

קטגוריה:באר שבע העתיקה
קטגוריה:באר שבע: היסטוריה
קטגוריה:טחנות קמח
קטגוריה:באר שבע: מבנים
קטגוריה:באר שבע: כלכלה
קטגוריה:באר שבע: תיירות
קייל היינס

**קייל טרל היינס** (באנגלית: **Kyle Terrel Hines**; נולד ב-2 בספטמבר 1986 בסיקלרוויל, ניו ג'רזי שבארצות הברית) הוא כדורסלן עבר אמריקאי. זכה 4 פעמים באליפות היורוליג: פעמיים עם קבוצת אולימפיאקוס  ופעמיים עם קבוצת צסק"א מוסקבה
## קריירה מקצועית
### ורולי
לאחר קריירת כדורסל המכללות, היינס לא דורג בדראפט ה-NBA לעונת 2008. הוא חתם בקבוצה האיטלקית סוסיאטה ורולי, שם שיחק שתי עונות בליגה האיטלקית השנייה. עם ורולי, הוא זכה בשני גביעי הליגה האיטלקית השנייה בעונות 2009 ו-2010 וזכה בתואר ה-MVP במסגרת טורניר הגביע לעונת 2009.

### ברוז במברג
באוגוסט 2010, חתם היינס לחוזה של שנה אחת בקבוצה ברוז במברג המשחקת בליגת העל הגרמנית בכדורסל. עם ברוז, הוא זכה בגביע הגרמני בכדורסל ובאליפות הליגה. הוא נבחר ל-MVP של סדרת הגמר ב-2011. הוא גם נבחר ל-MVP של משחק האולסטאר הגרמני באותה עונה.

### אולימפיאקוס פיראוס
ביולי 2011, הוא חתם בקבוצה אולימפיאקוס מליגת העל היוונית בכדורסל. עם אולימפיאקוס, הוא זכה באליפות היורוליג שנתיים ברציפות ב-2012 ו-2013 ובאליפות בליגה היוונית לעונת 2012. הוא תרם באופן משמעותי לקבוצתו בכל הליגות בהם אולימפיאקוס השתתפה, גם מבחינה התקפית וגם מבחינה הגנתית. הוא רשם הופעות ראויות לציון ברמות הגבוהות באירופה, בהתחשב בגובהו הנמוך יחסית לסנטר-פורוורד. ב-24 ביוני 2013, היינס ביטל את החוזה שלו עם אולימפיאקוס.

### צסק"א מוסקבה
ב-28 ביוני 2013, היינס חתם על חוזה של שנתיים בקבוצת הפאר צסק"א מוסקבה מליגת העל הרוסית בכדורסל.

בעונת 2014-15, צסק"א הצליחה להגיע אל שלב הפיינל פור בעונה הרביעית ברציפות, לאחר שהדיחה את פנאתינייקוס בעונה השנייה ברציפות בסדרת רבע הגמר לאחר ניצחון 3-1. עם זאת, במשחק חצי הגמר מול אולימפיאקוס היא הפסידה ונשרה למשחק על המקום השלישי בו ניצחה את פנרבחצ'ה בתוצאה 86-80. בעונת היורוליג השנייה של היינס בצסק"א, הוא סיים עם הממוצע הנמוך בקריירה עם 6.8 נקודות ו-4.3 ריבאונדים למשחק. היינס סיים את העונה עם זכייה באליפות הליגה המאוחדת של VTB לאחר ניצחון 3-0 על חימקי מוסקבה בסדרת הגמר.

ב-17 ביוני 2015, הוא חתם על הארכת חוזה בצסק"א לשנתיים. ב-16 ביוני 2017, שוב האריך את החוזה עם צסק"א בשנתיים נוספות. במאי 2018, הוא נבחר כשחקן ההגנה של היורוליג לעונת 2017/2018.

בספטמבר 2024 הודיע על פרישה.

## קישורים חיצוניים

* פרופיל השחקן, באתר היורובאסקט
* 
* 

## הערות שוליים

קטגוריה:אמריקאים ילידי ניו ג'רזי
קטגוריה:כדורסלני אולימפיאקוס
קטגוריה:כדורסלני צסק"א מוסקבה
קטגוריה:כדורסלני ברוזה במברג
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת קרוליינה הצפונית בגרינסבורו
קטגוריה:אמריקאים שנולדו ב-1986
ביג באק באני

**ביג באק באני** (באנגלית: **Big Buck Bunny**; בתרגום חופשי לעברית: **ארנב גדול**) הוא סרט קצר שהופק על ידי קרן בלנדר, המלכ"ר שמפתח את תוכנת הגרפיקה התלת־ממדית בלנדר. הסרט הופק בשנת 2008 וכונה במקור בשם הקוד "אפרסק" (Peach). הוא חלק מסדרה של סרטים שהופקו על ידי הקרן וכמוהם זמין ברישיון קריאטיב קומונז 3.0 ייחוס.

בהמשך הפיקה הקרן משחק וידאו (יו, פרנקי!), שגיבורו הוא פרנק, הגיבור הרע של הסרט.

## רקע
בלנדר החלה את דרכה כתוכנה חופשית בשנת 2002: היא הייתה במקור תוכנה קניינית שפותחה על ידי NaN, חברה שהקים טון רוזנדל. התוכנה לא ענתה על הציפיות והוחלט לבטלה ולפרק את החברה. טון הקים מלכ"ר בשם קרן בלנדר ופתח במסע מימון המון מוצלח כדי לגייס כסף לקניית התוכנה והפיכתה לתוכנה חופשית.

החל משנת 2005 החלה בקרן להפיק סדרת סרטים כדי לשפר את התוכנה ולהדגים את ביצועיה. הסרט הראשון שהופק היה מיזם "תפוז" (Orange) ששמו הסופי היה פילים חולמים. בין השיפורים שנדרשו לבלנדר לצורך הפקתו היו שכתוב מערכת האנימציה ושיפור הצגת שיער. הסרט פורסם בשנת 2006.

בשנת 2007 החלה בקרן העבודה על "מיזם אפרסק". בהמשך הופקו משחק הווידאו "יו פרנקי!" וסרטים קצרים נוספים, כגון סינטל.

## עלילה
ממוזער|thumbtime= 0:14|שמאל|500px|הקדימון לסרט ביג באק באני
הארנב הגדול והשלו חי לו במאורה ביער. יום אחד הוא נתקל בשלושה מטרידנים (רינקי הסנאי, גָמֶרה הצ'ינצ'ילה ומנהיגם פרנק הכיסנאי הדואה) שמשתוללים ומציקים לחיות. לאחר שהשתוללתם מגדישה את הסאה, הוא נוקם בהם.

## קישורים חיצוניים

* 

## הערות שוליים

קטגוריה:סרטי 2008
קטגוריה:סרטי אנימציה ממוחשבת
קטגוריה:סרטים הולנדיים
קטגוריה:סרטים קצרים
קטגוריה:תוכן חופשי
MacTutor

**MacTutor History of Mathematics archive** הוא אתר המתמקד בביוגרפיות של מתמטיקאים.
## פעילות
האתר מנוהל ונכתב על ידי ג'ון או'קונור ואדמונד רוברטסון ומאוחסן על ידי אוניברסיטת סנט אנדרוז שבסקוטלנד. 

האתר מורכב מביוגרפיות מפורטות על מתמטיקאים בעבר ובהווה, מידע על עקומים מפורסמים ומגוון נושאים בהיסטוריה של המתמטיקה. נכון לשנת 2015 היו באתר כ-2,800 ביוגרפיות, כ-150 מאמרים היסטוריים על נושאים מתמטיים וכ-2,000 מאמרים מתמטיים בנושאים ספציפיים.

האתר מהווה חלק מפרויקט של מאגר נתונים בשם **Mathematical MacTutor system**.

MacTutor מכסה טווח רחב של נושאים מתמטיים, אך בחירת הנושאים נעשתה לפי תחומי העניין של מנהלי האתר. 
בפרט, הם ניסו להתמקד בנושאים בהם השימוש בגרפיקה ממוחשבת מביא תועלת שלא ניתן להשיג בדרכים אחרות.

האתר מכיל דפים בנושאי חשבון אינפיניטסימלי, גאומטריה, אלגברה, תורת הגרפים, תורת המספרים, סטטיסטיקה, מטריצות ואנליזה מרוכבת.

ב-2015 זכו יוצרי האתר בפרס הירסט של האגודה המתמטית של לונדון.

## ראו גם
*פרויקט הגנאלוגיה במתמטיקה
*MathWorld

## קישורים חיצוניים
* 
* Mathematical MacTutor system
* רשימת זכיות והוקרות
* על MacTutor במגזין CM כרך III, 25 באפריל 1997

## הערות שוליים

קטגוריה:היסטוריה של המתמטיקה
קטגוריה:אנציקלופדיות אינטרנט
לאונרדו בונוצ'י

**לאונרדו בונוצ'י** (באיטלקית: **Leonardo Bonucci**; נולד ב-1 במאי 1987 בוויטרבו שבאיטליה) הוא כדורגלן עבר איטלקי הידוע בעיקר בשל התקופה בה שיחק בעמדת הבלם בקבוצת יובנטוס ובנבחרת איטליה בה שימש כקפטן.

## קריירה

לאונרדו החל לשחק בצעירותו במועדון ויטרבס קאלצ'ו, לאחר מכן עבר לקבוצת הנוער של אינטר מילאנו ושם שיחק במקביל בקבוצת הבוגרים, ערך את הופעות הבכורה בסרייה א' במשחק האחרון של עונת 2005/06 נגד קליארי. ב-6 בנובמבר 2006 שיחק בגמר הגביע האיטלקי נגד רומא שהסתיים בהפסד.

בינואר 2007 עבר לטרוויזו. ב-1 ביולי 2007 עבר באופן רשמי לשחקן קבוע של טרוויזיו, והזכויות של אינטר פגו. בעונת 2008/2009 הושאל לקבוצה פיזה בה שיחק עונה אחת.

ב-2 ביולי 2009 עבר לבארי מסרייה ב' עבור 1,750,000 אירו. ביולי 2010 חתם בקבוצה יובנטוס המובילה על חוזה ל-4 שנים עבור 15 וחצי מיליון אירו. בונוצ'י הבקיע את שערו הבכורה בקבוצה במסגרת הליגה האירופית נגד שטורם גראץ. ב-2 באפריל 2012 חידש את החוזה ביובנטוס ל-5 שנים.
ערך את הופעת הבכורה שלו במסגרת ליגת האלופות נגד צ'לסי, והבקיע את שערו הבכורה בליגה נגד שחטאר דונצק. בעונת 2014/15 העפיל יחד עם יובנטוס לגמר ליגת האלופות שם הפסיד עם קבוצתו 1–3 לברצלונה. לאונרדו בונוצ'י זכה בשש אליפויות עם יובנטוס שביססו את מעמדו כאחד הבלמים הבכירים בעולם.

ב-14 ביולי 2017 חתם במילאן לחמש שנים עבור 42 מיליון אירו.

ב-2 באוגוסט 2018 לאחר עונה אחת במילאן חזר בונוצ'י ליובנטוס במסגרת עסקה שבמסגרתה גונסאלו היגוואין ומאתייה קלדארה עברו למילאן. ב-19 בנובמבר 2019 פרסמה יובנטוס בפייסבוק כי הוא האריך את חוזהו עד לשנת 2024.

### נבחרת לאומית
בונוצ'י ערך את הופעות הבכורה בנבחרת הלאומית של איטליה ב-3 במרץ 2010 נגד קמרון והפך לשחקן רשמי בנבחרת. הבקיע את שערו הראשון בנבחרת נגד מקסיקו ב-3 ביוני 2010 בהפסד 1–2. בגביע הקונפדרציות 2013 נוצח על ידי ספרד 6-7 בפנדלים בחצי הגמר.

בונוצ'י נכלל בסגל למונדיאל 2014 בו לא הצליח עם נבחרתו להעפיל משלב הבתים.

ב-2016 בונוצ'י פתח בכל אחד מהמשחקים ביורו 2016 ואף בישל שער לעמנואלה ג'אקריני במחזור הראשון של שלב הבתים מול נבחרת בלגיה. ברבע הגמר כבש בפנדל מול נבחרת גרמניה, במשחק שנגמר בדו-קרב פנדלים של 18 בעיטות (הארוך ביותר בהיסטוריה של היורו) כשבסופו ניצחה גרמניה בתוצאה 5–6 כשבונוצ'י מחטיא את הבעיטה שלו.

ביולי 2021 זכה עם נבחרת איטליה ביורו 2020, ואף כבש במשחק הגמר מול אנגליה את השער לזכות נבחרתו. המשחק הסתיים בתיקו 1-1 והוכרע בפנדלים.

## תארים

## קישורים חיצוניים

* 

* 

## הערות שוליים

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני אינטר מילאנו
קטגוריה:כדורגלני טרוויזו
קטגוריה:כדורגלני פיזה
קטגוריה:כדורגלני בארי
קטגוריה:כדורגלני יובנטוס
קטגוריה:כדורגלני מילאן
קטגוריה:כדורגלני אוניון ברלין
קטגוריה:כדורגלני פנרבחצ'ה
קטגוריה:כדורגלני נבחרת איטליה
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני יורו 2020
קטגוריה:ספורטאים איטלקים בגרמניה
קטגוריה:איטלקים שנולדו ב-1987
אברהם חיים אלחנני

**אברהם חיים אלחנני** (אלחנתי) (2 באוגוסט 1909, ט"ו באב תרס"ט – 31 במרץ 2009, ו בניסן ה'תשס"ט) היה עיתונאי וסופר עברי ירושלמי.

## קורות חיים
אברהם חיים אלחנני נולד בשנת 1909 בעיר לאריסה שביוון, בנם של חיים בן אברהם אלחנני ושרה בת הרב זכריה ששון. בשנת 1912, כשהיה בן שנתיים, עלתה משפחתו לארץ ישראל והתיישבה בשכונת אהל משה בירושלים. הוא למד בבית הספר תחכמוני, בגימנסיה הריאלית ולאחר מכן למד ספרות עברית, פילוסופיה יהודית, קבלה וספרות רבנית באוניברסיטה העברית בירושלים.

בשנת 1931 החל לעסוק בעיתונות. תחילה כתב עבור "דואר היום", ולאחר מכן, משנת 1935, היה לסופר הירושלמי הקבוע של "דבר". הוא נודע בעיקר עבור סיקורו של פרשיות משפטיות שהסעירו את היישוב, כגון משפט רצח ארלוזורוב ומשפטים כנגד מעפילים, אנשי "ההגנה" והמחתרות בידי הבריטים. כמו כן עסק רבות במאמריו בהווי החיים הירושלמי, שיחותיו עם אנשי הרוח בעיר, אקטואליה, פרשיות היסטוריות, ענייני תרבות וספרות. הוא חיבר גם מספר ספרים בנושאים אלו ומאמרים רבים בקבצים ספרותיים ומחקריים. על כתביו נהג לחתום בשמו או בשמות עט שונים כגון: איש יהודה, א. אלחנן, אברהם ו-א.ח.א.

אלחנני היה פעיל ב"הגנה" וכמו כן מעורב בפעילות ציבורית בירושלים, כחבר בוועד התאגדות העיתונאים, שופט אזרחי בבית הדין לספסרות ושכר דירה, שופט בבית משפט חברים של ההסתדרות, חבר ועדת הביקורת של מפלגת פועלי ארץ ישראל (מפא"י) ועוד.

משנת 1940 היה נשוי לחנה בת אברהם מנדלסון ולהם שני בנים. לאחר פטירתו בשנת 2009 נתרם ארכיונו הפרטי לספרייה הלאומית.

## פרסומיו
* **שיחת סופרים**, ירושלים: ר' מס, 1960. (על אנשי רוח הפועלים במדינת ישראל)
* **איש ושיחו**, ירושלים: ר' מס, 1966. (אוסף שיחותיו עם אישים ידועים; מרביתם התפרסמו ב"דבר" וקצתן בבמות אחרות, בהן "מאזנים", "הפועל הצעיר" ו"שבט עם")
* **דוד ילין איש ירושלים**, ירושלים: הוועד להוצאת כתבי דוד ילין, ר. מס, תשל"ג.
* **ירושלים ואנשים בה**, 2 כרכים, ירושלים: ר' מס, 1973–1977.
* **ארבעה שסיפרו**: יהודה בורלא, ש"י עגנון, אהרן ראובני, חיים הזז, ירושלים: במערכה, תשל"ח 1978.
* **אנשים ומעשים בירושלים**, ירושלים: ר' מס, תשל"ט 1978.
* **באורה של ירושלים**, 2 כרכים, ירושלים: מורשת ליד ועד עדת הספרדים, 1981–1984.

בעריכתו:
* אברהם אבן-שושן, א"ח אלחנני, אהרן ביר, א"מ הברמן, ש' שלום (עורכים), **ואם בגבורות**: אסופת פרקי עיון ומחקר בענייני הארץ, הלשון וספרות ישראל, מנחה לראובן מס ולרעיתו חנה בהגיעם לגבורות, ירושלים: ידידים, תשל"ד.

מאמרים:
* 'פרקי חייו של דוד ילין', מבוא, בתוך: **כתבי דוד ילין**, כרך ב: "מדן ועד באר שבע", ירושלים: הוועד להוצאת כתבי דוד ילין על ידי ר' מס, תשל"ג.

## הוקרה ופרסים
* 1964 – פרס ירושלים לעיתונות על שם גרשון אגרון, מטעם עיריית ירושלים.
* 1979 – עיטור יקיר ירושלים.
* יקיר אקו"ם.

## לקריאה נוספת
* "אברהם חיים אלחנני", בתוך: מנחם ברש-רועי, **בסודם של "יקירי-ירושלים": מעשים, חוויות, זכרונות**, כרך א, ירושלים: ר. מס; בשיתוף עיריית ירושלים – המחלקה לתרבות, תש"מ.

## קישורים חיצוניים

* 
* 
* 
* 
* 

## הערות שוליים

קטגוריה:ירושלים: אישים
קטגוריה:עיתונאים כותבי עברית ביישוב
קטגוריה:עיתונאים ישראלים
קטגוריה:סופרים ישראלים
קטגוריה:ישראלים ילידי יוון
קטגוריה:יקירי ירושלים
קטגוריה:אנשי העלייה השנייה
קטגוריה:בוגרי בית הספר תחכמוני (ירושלים)
קטגוריה:בוגרי גימנסיה רחביה
קטגוריה:בוגרי האוניברסיטה העברית בירושלים
קטגוריה:יהודים הקבורים בהר המנוחות
קטגוריה:ישראלים שנולדו ב-1909
קטגוריה:ישראלים שנפטרו ב-2009
פדריקו פרננדס

**פדריקו פרננדס** (בספרדית: **Federico Fernández**; נולד ב-21 בפברואר 1989) הוא כדורגלן עבר ארגנטיני ששיחק בעמדת הבלם.

## קריירה
פרננדס הופיע לראשונה בקבוצת הבוגרים ב-14 בספטמבר 2008, באפרטורה, בהפסד קבוצתו אסטודיאנטס 1-0 לולס סארספילד. הוא שיחק פעמיים במסגרת טורניר גביע סודאמריקנה באותה שנה, בו הגיעה הקבוצה לגמר הטורניר.

בינואר 2009 הוא צורף לסגל נבחרת ארגנטינה בכדורגל עד גיל 20 לקראת אליפות אמריקה הדרומית בכדורגל עד גיל 20 שהתקיים אותה שנה בוונצואלה.

הוא הבקיע את שערו הראשון בליגה ב-2 במאי 2009 במשחק נגד לנוס. בהמשך אותה עונה, זכתה קבוצתו בגביע ליברטדורס והוא הופיע כמחליף בשני משחקים בטורניר.

בדצמבר 2010 הוא חתם בקבוצת נאפולי מליגת העל האיטלקית בחוזה של כ-3 מיליון אירו. מכיוון שלא היה ברשותו דרכון אירופי, הוא הגיע לאיטליה רק ביולי 2011.
ב-2 בנובמבר 2011 הבקיע את שני השערים הראשונים שלו במדי נאפולי, בהפסד הקבוצה לבאיירן מינכן במסגרת שלב הבתים של ליגת האלופות.

בינואר 2013 הושאל לקבוצת חטאפה מהליגה הספרדית ושיחק שם עד סוף אותה עונה. ב-20 באוגוסט 2014 חתם בסוונסי סיטי מהפרמייר ליג לארבע שנים. ב-9 באוגוסט 2018 חתם בניוקאסל יונייטד לשנתיים. בספטמבר 2022 חתם באלצ'ה. בפברואר 2023 חתם בא-דוחייל הקטרית. באוגוסט 2023 חזר לאחר 13 שנה לאסטודיאנטס.

ב-2014 נכלל בסגל נבחרת ארגנטינה למשחקי מונדיאל 2014.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני אסטודיאנטס לה פלאטה
קטגוריה:כדורגלני נאפולי
קטגוריה:כדורגלני חטאפה
קטגוריה:כדורגלני סוונזי סיטי
קטגוריה:כדורגלני ניוקאסל יונייטד
קטגוריה:כדורגלני אלצ'ה
קטגוריה:כדורגלני א-דוחייל
קטגוריה:כדורגלני נבחרת ארגנטינה
קטגוריה:כדורגלני מונדיאל 2014
קטגוריה:ספורטאים ארגנטינאים באיטליה
קטגוריה:ספורטאים ארגנטינאים בספרד
קטגוריה:ספורטאים ארגנטינאים באנגליה
קטגוריה:ספורטאים זרים בקטר
קטגוריה:ארגנטינאים שנולדו ב-1989
סאלח אל-מאג'רי

**סאלח אל-מאג'רי** (בערבית: **صالح الماجري**; נולד ב-15 ביוני 1986 בג'נדובה, תוניסיה) הוא כדורסלן עבר תוניסאי ששיחק בעמדת הסנטר.

## קריירה מקצועית
אל-מאג'רי שיחק ארבע שנים בקבוצה אטויל ספורטיב דו סאהל מליגת העל התוניסאית בכדורסל. בספטמבר 2010, הוא חתם על חוזה של שנתיים בקבוצה אנטוורפ ג'יינטס מליגת העל הבלגית בכדורסל. ב-2012 הוא עבר לליגת העל הספרדית בכדורסל לשחק בקבוצה אוברדוירו. במאי 2013, הוא זכה בפרס הכוכב העולה של ליגת העל הספרדית. בין השנים 2013–2015 שיחק בקבוצת ריאל מדריד.

ב-2015 חתם אל-מאג'רי בקבוצת דאלאס מאבריקס מליגת ה-NBA. בפברואר 2019 שוחרר מהקבוצה, אך כשבוע לאחר מכן חתם בקבוצה על חוזה חדש.

## נבחרת תוניסיה
אל-מאג'רי הוא חלק מסגל נבחרת תוניסיה בכדורסל: הוא שיחק כסנטר בנבחרתו באליפות אפריקה בכדורסל 2009 ועזר לנבחרתו לזכות במדליית הארד בטורניר ולהגיע אל אליפות העולם בכדורסל 2010 בפעם הראשונה בהיסטוריה של הנבחרת התוניסאית.

ב-2011, אל-מאג'רי נבחר ל-MVP באליפות אפריקה 2011, כאשר תוניסיה זכתה בטורניר. נבחרתו קיבלה הזמנה לטורניר הכדורסל באולימפיאדת לונדון בלונדון, אנגליה. שם, סיימה הנבחרת במאזן של 0-5; אולם, אל-מאג'רי הוביל את טבלת החוסמים בטורניר, עם 17 חסימות בחמישה משחקים.

## פרסים והישגים
### קריירה מקצועית
* אליפות ספרד בכדורסל: 2015
* גביע המלך הספרדי בכדורסל: 2014, 2015
* אליפות הסופרקאפ הספרדי בכדורסל: 2013, 2014
* אליפות היורוליג: 2015

### נבחרת תוניסיה
* אליפות אפריקה בכדורסל 2009: מדליית ארד
* אליפות אפריקה בכדורסל 2011: מדליית זהב

### פרסים אישיים
* ה-MVP של אליפות אפריקה בכדורסל: 2011
* הכוכב העולה של ליגת העל הספרדית: 2013

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

* [פרופיל השחקן באתר ה[יורובאסקט]]
* [פרופיל השחקן באתר [פיב"א]]
* [פרופיל השחקן באתר [ליגת העל הספרדית בכדורסל|ליגת העל הספרדית]]
* 
* 

קטגוריה:כדורסלני אנטוורפ ג'יינטס
קטגוריה:כדורסלנים תוניסאים
קטגוריה:כדורסלני אוברדוירו
קטגוריה:כדורסלני ריאל מדריד
קטגוריה:כדורסלני דאלאס מאבריקס
קטגוריה:כדורסלני טקסס לג'נדס
קטגוריה:כדורסלנים באולימפיאדת לונדון (2012)
קטגוריה:שחקני NBA שלא נבחרו בדראפט
קטגוריה:תוניסאים שנולדו ב-1986
סוזן קוהנר

**סוזן קוהנר** (באנגלית: **Susan Kohner**; נולדה ב-11 בנובמבר 1936) היא שחקנית אמריקאית ממוצא יהודי, זוכת פרס גלובוס הזהב ומועמדת פרס אוסקר לשחקנית המשנה הטובה ביותר לשנת 1959 על תפקידה בסרט "חיקוי לחיים".
קוהנר היא אמם של הקולנוענים כריס וייץ ופול וייץ.

## ביוגרפיה
קוהנר נולדה בלוס אנג'לס, בתם של השחקנית המקסיקנית-קתולית לופיטה טובר ושל מפיק הקולנוע היהודי-אמריקאי ממוצא צ'כי פול קוהנר.

קוהנר החלה לבסס את הקריירה שלה בשנות ה-50 בסרטים כמו "סיפורו של ג'ין קרופה" לצידו של הכוכב סאל מינאו ו"לגיהנום ובחזרה". היא הגיעה לשיאה המקצועי בשנת 1959 בדרמה של דאגלס סירק "חיקוי לחיים". קוהנר הופיעה בסרט בתפקיד הצעירה שרה ג'יין וזכתה על התפקיד בפרס גלובוס הזהב לשחקנית המשנה הטובה ביותר. את פרס אוסקר לשחקנית המשנה הטובה ביותר באותה שנה הפסידה קוהנר לשלי וינטרס.

קוהנר הופיעה במהלך הקריירה הדלה שלה גם בדרמה של ג'ון יוסטון "פרויד: סוד התשוקה" בתפקיד מרתה אשתו של זיגמונד פרויד (מונטגומרי קליפט) עליו הייתה מועמדת לפרס גלובוס זהב ובסרטו של פרנק בורזייגי "הדייג הגדול".

קוהנר נישאה לסופר ומעצב האופנה הגרמני ג'ון וייץ. מנישואים אלו נולדו לקוהנר שני בנים, במאיי הקולנוע ההוליוודים כריס וייץ ופול וייץ שביימו את הקומדיות המצליחות "אמריקן פאי ו"רווק פלוס ילד".

## פילמוגרפיה נבחרת
* לגיהנום ובחזרה (1955)
* חיקוי לחיים (1959)
* הדייג הענק (1959)
* סיפורו של ג'יני קרופה (1959)
* קניבלים צעירים ונאים (1960)
* פרויד: סוד התשוקה (1962)

## קישורים חיצוניים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס גלובוס הזהב: קולנוע: כוכבת השנה
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
אליפות וימבלדון 1879

** אליפות וימבלדון 1879** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-7 ביולי והסתיימה ב-16 ביולי.

בתחרות השתתפו 45 ספורטאים בריטים שהתחרו בהתאם לכללים שפורסמו על ידי מועדון קריקט של לונדון (Marylebone Cricket Club) תוך שינויים שבוצעו לאחר סיום אליפות וימבלדון 1877.

## התחרות
התחרות נערכה ב-2 שלבים. בשלב הראשון 44 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני היה צריך להיערך משחק בין המנצח של השלב הראשון לבין האלוף-משנה שעברה. 

כל המשתתפים חולקו ל-3 קבוצות (16, 16 ו-12 ספורטאים). מנצחי הקבוצה הראשונה והשנייה נפגשו בחצי גמר ומנצח הקבוצה השלישית הגיע ישירות למשחק הגמר.

המנצח של השלב הראשון היה ספורטאי בריטי ג'ון הארטלי שניצח את ורט גולד האירי ב-4 מערכות. במשחק בינו לבין פרנק חאדו (מנצח של תחרות 1878) לא התקיים עקב אי-הופעתו של האדו למשחק. במשחק הגמר היו כ-1100 צופים. משחק הגמר היה המשחק ה-6 של ג'ון הארטלי באליפות. 

לאחר זכייה בתחרות זו, הארטלי הצליח להגן על התואר גם בשנת 1880.

## קישורים חיצוניים

* האתר הרשמי של אליפות וימבלדון
* תוצאות משחקי האליפות

קטגוריה:אליפויות וימבלדון

קטגוריה:1879 בספורט
מרקוס סלוטר

**מרקוס סלוטר** (באנגלית: **Marcus Slaughter**; נולד ב-18 במרץ 1985 בסן לאנדרו, קליפורניה שבארצות הברית) הוא כדורסלן אמריקאי המשחק בקבוצה א.א.ק. אתונה. בקריירת המכללות שלו, הוא שיחק עבור אוניברסיטת המדינה סן דייגו. אחרי השנה השלישית שלו, היה זכאי להיבחר בדראפט ה-NBA 2006 ושכר סוכן אך לא הצליח להיכלל בדראפט.

## קריירה מקצועית
סלוטר עבר לאירופה לשחק בקבוצה פינאר קרשיאקה מליגת העל הטורקית בכדורסל. הייתה לו עונה פורה עם ממוצע של 13.3 נקודות, 10.1 ריבאונדים, 1.2 חסימות ו-2.3 חטיפות כדור. הוא נבחר ל-MVP של משחק האולסטאר של ליגת העל הטורקית ב-2007. לאחר מכן חתם על חוזה של שנתיים על קבוצת ה-NBA מיאמי היט ביוני 2007, אך שוחרר ב-29 באוקטובר 2007 בטרם שיחק במדיה.

בעונת 2007/2008 הוא חתם בקבוצה הישראלית הפועל ירושלים איתה הגיע לרבע גמר גביע יול"ב אך נענש משמעתית על כך שבילה עם פרוצה בערב לפני משחק בצרפת ושוחרר מהמועדון. לאחר מכן חתם בקבוצת גראבלין דנקירק מליגת העל הצרפתית בכדורסל להמשך העונה.

בעונת 09\2008 הוא חתם על חוזה לשנה אחת עם הקבוצה אייסבירן ברמרהאפן מליגת העל הגרמנית בכדורסל. באוגוסט 2009, הוא חתם על חוזה של שנתיים במועדון הכדורסל נאנסי מליגת העל הצרפתית בכדורסל.

ב-27 ביולי 2010, הוא חתם על חוזה לשנה במועדון הכדורסל ויאדוליד מליגת העל הספרדית בכדורסל. 

ביולי 2011, הוא חתם על חוזה לשנה במועדון הגרמני ברוז במברג. שנה מאוחר יותר, לאחר שזכה באליפות הליגה הגרמנית ובגביע הגרמני הוא חזר לספרד וחתם במועדון הפאר הספרדי ריאל מדריד מליגת העל הספרדית בכדורסל. באוגוסט 2013, הוא האריך את חוזהו עם ריאל מדריד עד סוף עונת 14\2013.

בקיץ 2019 חתם סלוטר בא.א.ק. אתונה.

## תארים
* הסופרקאפ הספרדי בכדורסל: 2012, 2013
* ליגת העל הספרדית: 2012/13, 2014/15
* גביע המלך הספרדי בכדורסל: 2013/14, 2014/2015
* יורוליג: 2014/15

## קישורים חיצוניים

* [פרופיל השחקן באתר ה[יורוליג]]
* [פרופיל השחקן באתר [ליגת העל הספרדית בכדורסל|ליגת העל הספרדית]]

קטגוריה:אמריקאים ילידי קליפורניה
קטגוריה:כדורסלני הפועל ירושלים
קטגוריה:כדורסלני נאנסי
קטגוריה:כדורסלני ברוזה במברג
קטגוריה:כדורסלני ריאל מדריד
קטגוריה:כדורסלני וירטוס בולוניה
קטגוריה:כדורסלני א.א.ק. אתונה
קטגוריה:שחקני NBA שלא נבחרו בדראפט
קטגוריה:כדורסלני אוניברסיטת המדינה של סן דייגו
קטגוריה:כדורסלני דרושפאקה
קטגוריה:כדורסלני פינאר קרשיאקה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אייסברן ברמרהאפן
קטגוריה:אמריקאים שנולדו ב-1985
אריה קלינשטוב-נווה

**אריה קלַיְנְשְטוּבּ-נוה** (בעבר: **ביתן**; נולד ב-26 בינואר 1933) הוא אתלט עבר ישראלי ובכיר בהוראת החינוך הגופני. אלוף ישראל, שיאן ישראל (קבע 5 שיאים ישראליים) ואלוף שתי מכביות (הרביעית, 1953 והחמישית, 1957) בקפיצה לגובה. ייצג את ישראל באולימפיאדה (הלסינקי 1952).

[ממוזער|שמאל|260px|אריה נווה נושא את הלפיד בטקס הפתיחה של [המכביה החמישית, 15 בספטמבר 1957]]

## ביוגרפיה
קלינשטוב-נוה נולד ב-1933 בתל אביב, בשכונת נחלת יצחק, ובה גדל.
סיים את לימודיו במדרשה למורים לחינוך גופני במכון וינגייט ושימש כמורה. בצה"ל שירת כקצין אימון גופני בבה"ד 4.
עבד כמורה 25 שנה, ו-20 שנה כמפקח על החינוך הגופני במחוז תל אביב, וכיום הוא משמש כמזכיר ארגון המורים לחינוך גופני ורכז השתלמויות המורים לחינוך גופני.

נוה נישא בשנת 1954. מתגורר בכפר שמריהו.

בשנת 2010 זכה בעיטור כבוד על מפעל חיים באתלטיקה וחינוך גופני מטעם הכנסת.

## קריירה כספורטאי
מנעוריו התאמן בקבוצת מכבי צפון תל אביב בהדרכת טוביה מיורצ'יק. בין היתר התאמן בהדרכת אירווינג מונדשיין.
בתחרות שנערכה בירושלים באוקטובר 1950 זכה במדליית זהב בקפיצה לגובה בשיא אישי חדש של 1.80 מטר.

### אולימפיאדה
באולימפיאדת הלסינקי (1952) סיים במקום 35 בקפיצה לגובה בתוצאה של 1.70 מטר.

### אלוף המכביות
במכביה הרביעית (1953) זכה קלינשטוב-נוה במדליית זהב בקפיצה לגובה בשיא מכביה חדש של 1.82 מטר. בספטמבר אותה שנה, בתחרות שנערכה ברחובות הוא קבע בקפיצה לגובה שיא ישראלי חדש של 1.88 מטר. שיא זה נשבר לאחר 7 שנים על ידי משה אנגל (1.90 מטר).

באליפות ישראל באתלטיקה שנערכה בתל אביב ביוני 1955 זכה קלינשטוב-נוה ב-3 מדליות, 2 זהב ו-1 כסף. מדליות זהב, בקפיצה לגובה בתוצאה של 1.86 מטר ובריצת 110 מטר משוכות (18.8 שניות). מדליית כסף, בקפיצה משולשת (12.39 מטר), אחרי דוד קושניר (13.75 מטר).

במכביה החמישית (1957) זכה לכבוד להדליק את הלפיד בטקס הפתיחה, ולאחר מכן זכה במדליית זהב והגן על תוארו לאחר ששיפר את שיא המכביה שלו וקפץ לגובה של 1.85 מטר, לפני רוברט ריטנברג מארצות הברית (1.80 מטר) ואריק איינשטיין מישראל (1.75 מטר).

## שיאים אישיים
* קפיצה לגובה: 1.88 מטר (1953) – **שיא ישראלי בעבר**

## קישורים חיצוניים

* 

## הערות שוליים

קטגוריה:אלופי ישראל בקפיצה לגובה
קטגוריה:אתלטים אולימפיים ישראלים
קטגוריה:משתתפים ישראלים באולימפיאדת הלסינקי (1952)
קטגוריה:אלופי המכביה: אתלטים
קטגוריה:עובדי משרד החינוך, התרבות והספורט
קטגוריה:אנשי חינוך ישראלים
קטגוריה:כפר שמריהו: ספורטאים
קטגוריה:תל אביב-יפו: ספורטאים
קטגוריה:בוגרי המכללה האקדמית בווינגייט
קטגוריה:ישראלים שנולדו ב-1933
צק ברקמן

**יצחק (צק) ברקמן** (נולד ב-29 באוקטובר 1975) הוא שחקן ומוזיקאי ישראלי.

## ביוגרפיה
ברקמן נולד לאב שהיה עיתונאי ונהרג ב-1999 בתאונת דרכים, ולאם מורה לבלט. אחותו היא כנרת. למד בתיכון א' לאמנויות תל אביב. בצה"ל שירת בלהקת חיל האוויר. 

בשנת 2001 עבר לניו יורק והשתלם שם בלימודי משחק במסגרת הסטודיו של מייקל הווארד והסטודיו של ויליאם אספר - במסגרת מלגת קרן אמריקה-ישראל ללימודים בניו-יורק. כמו כן למד בלונדון (תיאטרון הנוער הלאומי) אצל נולה צ'לטון.

הוא בוגר החוג לספרות עברית ומדעי היהדות באוניברסיטת בר-אילן. הוא מלמד בימוי שחקנים וניתוח סצנה במכללת ספיר ובימוי משחק לתסריטאים במעלה - בית הספר לטלוויזיה לקולנוע ולאמנויות.

## קריירה

### בתיאטרון
בתיאטרון גשר: ב-1998 גילם את דון קרלוס בהצגה "דון ז'ואן" מאת מולייר שביים יבגני אריה. ב-1999 גילם את פרדיננד בהצגה "מזימה ואהבה" מאת פרידריך שילר שביים ליאנדר האוסמן. באותה שנה שיחק גם בהצגה "אוכלים" מאת יעקב שבתאי שביים יבגני אריה. ב-2005 שיחק בהצגה "וריאציות לתיאטרון ולתזמורת" שביים יבגני אריה.

בתיאטרון באר שבע: ב-2011 גילם את בובי במחזמר "קומפני" מאת ג'ורג' פירת' (מחזה) וסטיבן סונדהיים (מוזיקה ומילות השירים) שביים רפי ניב.

### בטלוויזיה ובקולנוע
בשנות ה-90 השתתף בפרסומת של "ברגר קינג". 

ב-1991 גילם את ליאור בסרט "זמן אמת" שכתב בני ברבש וביים אורי ברבש. באותה השנה גם השתתף בתוכנית "תופסים ראש". 

ב-1994 גילם משוגע בבית משוגעים בסרט "איה: אוטוביוגרפיה דמיונית" שכתבה וביימה מיכל בת-אדם. 

ב-1997 גילם את גורי, התפקיד הראשי בסרט הטלוויזיה "בעל בעל לב" שכתב גל אוחובסקי וביים איתן פוקס. 

ב-1998 גילם את עטלף - התפקיד הראשי בסרט הטלוויזיה "הצל של החיוך שלך" שכתב וביים איתן ענר.

ב-2001 גילם את אלון בסדרה "דקות של תהילה" שכתבו ורד שפירא וליאורה קמינצקי שגם ביימה לצד נתי אדלר, וגילם את שילוני בסרט "שרמן בחורף" שכתב משה זונדר (על פי ספרו של אמנון דנקנר) וביים אורי ענבר.

בשנים 2002־2003 גילם את רן צור בסדרה "כנפיים" שכתבו אופיר בביוף וטל אימברמן וביים שמואל אימברמן. 

ב-2003 גילם את אלכסנדר פן בסרט הטלוויזיה "היה או לא היה" שכתבו אלונה קמחי ועדנה מזי"א וביימו לינה וסלבה צ'פלין. 

ב-2004 גילם את עמי בסדרה "אהבה מעבר לפינה" שביים עופר ויצמן. 

ב-2005 גילם את יואב בסרט הטלוויזיה "המקום" שביימו סלבה ולינה צ'פלין.

ב-2006 גילם את שלומיק בסדרה "השמיניה" שביים רובי דואניאס וגילם את ירון בסדרה "ילדות רעות" שביים עדי בנימינוב. 

ב-2009 גילם את יאיר מרום בסדרה "מסכים", וגילם את נאור - התפקיד הראשי בסדרה "סוזנה הבוכייה" שכתבה אלונה קמחי וביימו לינה וסלבה צ'פלין. 

ב-2010 שיחק בסרט הטלוויזיה "בדמי ימיה" שביימו לינה וסלבה צ'פלין. 

ב-2012 גילם נזיר בסדרה "קטמנדו" שביים אמיל בן שמעון. הופיע וביצע שירים שכתב והלחין בפסטיבל הפסנתר, בתיאטרון תמונע ובהבימה קלאב. כמו כן השתתף במספר סרטי פרסומות.

ב-2022 הופיע בסרט "עקרה" בתפקיד רופא. 

לימים עזב את עולם המשחק, וכיום הוא עוסק בהוראת פילוסופיה ותנ"ך.

## חיים אישיים
ברקמן גרוש ואב לשתי בנות. מקיים כיום אורח חיים דתי.

## קישורים חיצוניים

* 
* 

קטגוריה:בוגרי אוניברסיטת בר-אילן
קטגוריה:בוגרי תיכון עירוני א' (תל אביב)
קטגוריה:חברי להקת חיל האוויר
קטגוריה:מלחינים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1975
תהודה אקראית

ממוזער|שמאל
**תהודה אקראית** (SR - Stochastic Resonance) היא תופעה של שיפור אותות בעקבות רעש על יד הגדלת היחס בין האות לרעש.
הרעש יכול להיות אקראי או פרקטלי והוא יכול להתקיים בתוך המערכת או להתווסף אליה ממקור חיצוני כלשהו.

תהודה אקראית מתרחשת בכל מערכת תקשורת מבוססת-סף, המחייבת מעבר של סף מסוים לצורך קליטת האות.
בהתאם לכך, במערכות לא ליניאריות מסוימות כמו מעגלים חשמליים ומערכות חישה ביולוגיות הנוכחות של רעש יכולה להעצים את היכולת לאתר אותות חלשים.

ניתן למצוא תהודה אקראית בטבע בכל מערכת דינמית שאינה ליניארית, אשר אינה עובדת ברמה האופטימלית שלה.

## תהודת סף אקראית
תהודת סף אקראית (threshold stochastic resonance (tSR, היא מצב שבו אות תת-סיפי שאינו ניתן לאיתור ורעש שעובר את הסף באופן אקראי ואינו מספק מידע אודות האות מתקיימים ביחס אופטימלי. במצב זה ההסתברות של הרעש לעבור את הסף מושפעת מאפנון האמפליטודה של האות ובכך מספק מידע אודותיו.

## מנגנונים פיזיולוגיים ועצביים
על פי רוב, הרעש נתפס כמזיק לתפקוד הקוגניטיבי.
עם זאת, התופעה של תהודה אקראית נמצאת גם במערכת העצבים, כך שכמות מסוימת של רעש יכולה דווקא להיטיב עם התפקוד הקוגניטיבי.
תהודה אקראית יכולה להעצים את התפקוד הקוגניטיבי משום שהיעדר מוחלט של רעש הוא לא המצב המיטבי עבור יכולת האיתור של אותו חלשים במערכות לא ליניאריות, כמו מערכת התפיסה של יצורים חיים. למעשה, קיימת רמת רעש אידיאלית שבה יכולת הקליטה של אותות חלשים מוגברת. היחס בין התפקוד הקוגניטיבי לרמת הרעש הוא בצורת '∩', כך שהביצוע המיטבי מתרחש ברמות רעש מתונות.
כתוצאה מכך הוספת כמות קטנה של רעש למעגל עצבי יכולה להגביר את הסנכרון בין רכיביו. לעומת זאת הוספה של כמות גדולה עלולה לשבש פעילות סינכרונית.
דוגמה פשוטה ליתרון של תהודה אקראית היא באיתור של אותות חושיים.
כאשר מוצג צליל חלש הנמצא מתחת לסף השמיעה, ניתן לגלות אותו לאחר שרעש אקראי או רעש לבן מתווסף לאות.

רעש שנמצא בסביבה החיצונית של האדם ונקלט על ידי החושים שלו, מכניס רעש למערכת העצבית באמצעות תהליכי התפיסה. בנוסף, גם תאי עצב יכולים ליצור כמות משמעותית של רעש פנימי. הרעש הפנימי של מערכת העצבים מקושר לרמות הרקע (tone) של המוליך העצבי דופמין והוא מאפשר לשפר את התפקוד של מערכת העצבים גם בסביבות שקטות שבהן לא קיים רעש חיצוני.
מכאן שהדופמין תורם לעיבוד אותות מיטבי של מערכת העצבים על ידי שיפור יחס אות לרעש.
לא רק זאת, אלא שהשיא של עקומת התהודה האקראית של מערכת העצבים תלוי ברמת המוליך העצבי דופמין.
בהתאם לכך, הקשר בין הדופמין לתפקודים קוגניטיביים אינו ליניארי אלא בעל צורה של U הפוכה, כך שעודף או חוסר של דופמין יכולים להוביל לפגיעה בתפקוד.

נמצא שרעש יכול לשפר את התפקוד הקוגניטיבי של אנשים עם הפרעת קשב, אך לפגוע בתפקוד של אנשים ללא הפרעת קשב.
כדי ליצור אופטימיזציה של התהודה האקראית עבור אנשים עם הפרעת קשב באמצעות רעש חיצוני, הרעש צריך להיות מתמשך באופן שאינו מסיח את תשומת הלב וברמת אנרגיה גבוה בכל התדירויות, כמו למשל: רעש לבן ו.

## ראו גם
* תהליך סטוכסטי

## קישורים חיצוניים

* 

## הערות שוליים

קטגוריה:גלים
קטגוריה:תהליכים סטוכסטיים
קטגוריה:רעש
קטגוריה:עיבוד אותות
דונטה דרייפר

**דונטה דרייפר** (באנגלית: **Dontaye Draper**; נולד ב-10 באוגוסט 1984 בבולטימור, מרילנד שבארצות הברית) הוא כדורסלן אמריקאי-קרואטי. גובהו 1.80 מטרים והוא משחק בעמדת הרכז.

## קריירת מכללות
דרייפר שיחק בליגת המכללות עבור מכללת צ'ארלסטון בשנים 2003 עד 2007.

## קריירה מקצועית
דרייפר החל את הקריירה המקצועית שלו בעונת 2007-08 בליגת העל האוסטרלית בכדורסל בקבוצת סידני קינגס. לאחר מכן עבר לקבוצה הייר-טולון מליגת העל הצרפתית בכדורסל בהתחלת עונת 2008-09. בדצמבר 2008, הוא עבר למועדון הכדורסל אוסטנדה מליגת העל הבלגית בכדורסל.

בעונת 2009-10 הוא חתם בקבוצה סוסיאטה ורולי מהליגה השנייה באיטליה. לאחר מכן בעונת 2010-11 הצטרף לקבוצה צדביטה זאגרב מהליגה האדריאטית. הוא זכה בתואר ה-MVP של עונת 2011 ביורוקאפ.

בזמן התהליך לרכישת האזרחות הקרואטית שלו, דרייפר הגיע לרשימת 25 המועמדים לזימון לנבחרת הקרואטית בכדורסל. ביולי 2011, זמן קצר לאחר שקיבל אזרחות קרואטית דרייפר שיחק את משחק הבכורה שלו בנבחרת קרואטיה. 

לאחר שתי עונות בקבוצה הקרואטית צדביטה זאגרב, הוא הוחתם בריאל מדריד מליגת העל הספרדית בכדורסל.

### תארים והישגים
* הסופרקאפ הספרדי בכדורסל: 2012, 2013
* אליפות ליגת העל הספרדית בכדורסל: 2012/2013 
* גביע המלך הספרדי בכדורסל: 2013/2014 
* הגביע הטורקי בכדורסל: 2014/2015

## קישורים חיצוניים

* פרופיל באתר היורוקאפ

קטגוריה:אמריקאים ילידי מרילנד
קטגוריה:בולטימור: אישים
קטגוריה:כדורסלני מכללת צ'ארלסטון
קטגוריה:כדורסלני ריאל מדריד
קטגוריה:כדורסלני צדביטה זאגרב
קטגוריה:כדורסלני אנאדולו אפס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים קרואטים
קטגוריה:כדורסלני נבחרת קרואטיה
קטגוריה:כדורסלני סידני קינגס
קטגוריה:כדורסלני אוסטנדה
קטגוריה:ספורטאים קרואטים בצרפת
קטגוריה:בולטימור: כדורסלנים
קטגוריה:אמריקאים שנולדו ב-1984